Plaasmoorde!!!!! Farm Murders!!!!! - Page 358 - Stormfront
Page 358 of 673 « First < 258 308 344 345 346 347 348 349 350 351 352 353 354 355 356 357 358 359 360 361 362 363 364 365 366 367 368 369 370 371 372 408 458 > Last »
01-10-2009, 09:39 AM #3571
Dief breek glo twee keer op dieselfde plaas in
Port Elizabeth. - ’n Vermeende dief in die Langkloof se borgaansoek is gister geweier nadat hy na bewering twee keer by dieselfde plaas langs die Krakeelrivier ingebreek het.
Mnr. Eric Pongolo is Dinsdag in hegtenis geneem nadat hy vermoedelik by mnr. Alex Strydom en sy seun, André, wat in aparte huise op die plaas Wyekloof woon, ingebreek het.
Daar is ses keer die afgelope drie weke by dié plaas ingebreek.
Op Welwillendsheidsdag het Strydom sr. se plaas onder kabeldiefstal deurgeloop terwyl sy seun se motorhuis op Nuwejaarsoggend onder diewe deurgeloop het. Die pa en seun was eers ongelukkig omdat Pongolo deur die polisie vrygelaat was nadat hy die eerste keer deur gemeenskaplede aangekeer is.
Pongolo was glo geklee in gesteelde klere van die Strydoms toe hulle hom Dinsdag weer in die buitegeboue van die plaas betrap het.
Die eerste saak teen die verdagte is teruggetrek omdat daar onvoldoende getuienis was, het insp. Marianette Olivier, polisiewoordvoerder, vroeër gesê. Dit is intussen heropen. Dit word word nou saam met die tweede diefstalklag ondersoek.
“Sodra dit afgehandel is, sal die dossier vir ’n beslissing aan die staatsaanklaer voorgelê word,” het sy gister gesê.
Sy het gesê hulle is bewus van die bewering dat die polisie onvolledige verklarings die eerste keer voorgelê het. Dit word ondersoek.
Me. Lisl Debbes, die staatsaanklaer, het gesê Pongolo het gister tydens die hofverrigtinge aangedui dat hy op al twee klagtes skuldig gaan pleit en dat hy sy eie verdediging gaan waarneem.
Pongolo verskyn weer op 13 Januarie in die landdroshof in Joubertina op aanklag van huisbraak en diefstal.
01-11-2009, 07:25 AM #3572
Bejaarde inwoners van Ladysmith leef in vrees nadat minstens nege egpare die afgelope twee weke onder dieselfde bende huisrowers deurgeloop het.
Só erg is die situasie dat die polisie die afgelope week inderhaas ’n spesiale taakmag op die been gebring het om dit te ondersoek.
Minstens twee vroue is in die roofvoorvalle verkrag en hul mans is glo besonder wreed aangerand.
In een geval is ’n vrou van ouer as 70 jaar die aand voor Kersfees glo deur al sewe haar aanvallers verkrag, terwyl nog een se kakebeen afgeslaan is.
Al die aanvalle het glo in ’n radius van 1 km plaasgevind.
Die eienaars van ’n bekende gastehuis het Dinsdagaand die nuutste slagoffers geword.
In dié voorval is die eienaars van die gastehuis, mnr. Andy en mev. Sheila Breedt, deur vyf mans in hul slaapkamer oorval terwyl hulle geslaap het.
Mev. Breedt is daarna erg aangerand voordat die mans in die gesin se motor en met hul haelgeweer en van hul persoonlike besittings op die vlug geslaan het.
Supt. Sakkie Tredoux, wat aan die hoof van die polisie se spesiale taakspan staan, wou die afgelope week nie veel oor die ondersoek sê nie.
Volgens hom is daar egter duidelike bewyse dat al die rooftogte en aanvalle deur dieselfde groep mans uitgevoer is.
Hy sê van die mans is vermoedelik van ander Afrika-lande afkomstig.
Mense wat al onder die bende deurgeloop het, sê die mans is uiters uitgeslape.
In talle van die gevalle het hulle glo kwaai honde, diefwering en selfs lemmetjiesdraad oorkom om by hul slagoffers se huise in te kom.
Die mans maak blykbaar nie gebruik van vuurwapens nie, maar van messe.
Mnr. Dion Röder (63), ’n prokureur van die dorp, sê hy en sy vrou, Talita, was van die eerste slagoffers toe hulle op 17 Desember in hul huis oorval is.
“My stiefdogter, Michelle (16), wat in Kanada woon, het by ons gekuier.
“Ons almal het net reggemaak om te gaan slaap toe vier mans skielik uit die niet in my slaapkamer verskyn.
“ ’n Geveg het tussen my en hulle uitgebreek, maar hulle het my gou oorweldig en vasgebind.
“Hulle het my vrou daarna geweldig geslaan, onder meer met die vuis.”
Röder sê sy vrou het in ’n stadium bo-oor haar dogter op ’n bed gaan lê om haar te probeer beskerm.
Hy sê hy het by die mans gepleit om hulle nie te verkrag nie.
Die leier van die groep het toe aan hom gesê hulle is nie verkragters nie en het die vroue uitgelos.
Röder sê hy het in al sy jare in die dorp die gemeenskap nog nooit so bang gesien nie.
“Almal koop net alarms en diefwering en registreer by veiligheidsmaatskappye. Ons is nie gewoond aan sulke geweld nie.
“Ladysmith was nog altyd ’n betreklik rustige dorpie,” sê hy.
Kapt. Charmaine Struwig, woordvoerder van die polisie in Ladysmith, sê polisiepatrollies in die dorp is intussen verskerp, terwyl private veiligheidsmaatskappye hulle bystaan.
Niemand is nog in verband met die rooftogte in hegtenis geneem nie.
01-11-2009, 07:28 AM #3573
Dogter se dood deur vragmotor by Sun City is ‘ouers se skuld’
Niks sal hul dogter ooit weer kan terugbring nie, maar die manier waarop haar dood by Sun City ondersoek is, het hul rouproses net nog meer ondraaglik gemaak, sê mev. Beverley Veltman en haar man, Tim.
Veral omdat hul dogter se dood volgens ’n ongeluksverslag “die ouers” se skuld is …
Die Veltmans se agtjarige dogter, Caitlin, is op 30 Junie verlede jaar dood nadat sy onder die wiele van ’n vragmotor beland het kort nadat sy uit ’n vervoerbussie by die vakansieoord geklim het.
Caitlin, haar tannie Olivia, neef Donovan en niggie Michaela het kort voor die ongeluk ’n sorgelose middag by die Valley of the Waves geniet en toe per bussie na die Vacation Club vertrek.
Ooggetuies het aan die Veltmans vertel ’n vragmotor van Boston Laundry Service het die bussie op ’n volstreep in die pad met ’n hoë spoed verbygesteek kort nadat die bussie stilgehou het om die passasiers af te laai.
Caitlin het glo voor die bussie gestap om die pad oor te steek en is – voordat sy behoorlik kon kyk of daar aankomende voertuie is – deur die vragmotor omgestamp. Sy het onder die vragmotor beland en is later in ’n hospitaal in Rustenburg dood verklaar.
Die Veltmans vertel hulle het ses maande ná haar dood een doel voor oë, en dit is om Sun City te laat erken hul “onveilige” paaie het tot hul dogter se dood bygedra.
Hoop om dié doel te verwesenlik het egter vervaag met Sun City wat ná ’n interne ondersoek geen aanspreeklikheid vir Caitlin se dood aanvaar nie.
Nou oorweeg die hartseer ouerpaar om Sun International in ’n Dawid-en-Goliat-stryd in die hof te pak.
Die ouers sê hulle het breekpunt bereik toe Alexander Forbes, Sun International se versekeraar, in ’n verslag gesê het die ongeluk “sou voorkom kon gewees het as die ouer of toesighouer van die minderjarige kind haar nie toegelaat het om oor die pad te hardloop nie”.
Sun International beweer die pad waarop Caitlin doodgery is, is ’n openbare pad en dit is nie hul verantwoordelikheid om dit te beveilig of te polisieer nie.
Volgens die verslag blyk dit boonop dat die bestuurder van die vragmotor ook nie gefouteer het nie. Dít terwyl daar glo kort ná Caitlin se dood meer spoedhobbels, stoptekens en ’n voetoorgang naby die plek van Caitlin se dood aangebring is.
Sun International en Alexander Forbes het ook die Veltmans se versoek om die amptelike ooggetuieverslae te sien geweier.
“Hulle is absoluut genadeloos. Caitlin was ’n verantwoordelike kind. Ons het haar vertrou en sy sou altyd regs, links en weer regs kyk voordat sy oor ’n pad loop.”
‘ By verdere navraag het Sun International aan Rapport bevestig dat hul versekeraar ná “ ’n deeglike ondersoek” bevind het dat hulle nie vir Caitlin se dood aanspreeklik is nie.
“Ons het reeds ingestem om ’n parkbankie ter herinnering aan Caitlin te laat oprig en om ’n gedenkdiens met die bekendstelling daarvan te hou.
“Ons het die afgelope ses maande besorgdheid, empatie en simpatie met die gesin se verlies getoon,” sê Sun International.
’ Die nasionale vervolgingsgesag kon nie bevestig of die bestuurder van die vragmotor op aanklag van strafbare manslag vervolg gaan word nie.
01-11-2009, 07:30 AM #3574
Ontvoerders slag selfs 'n lam vir hul SA slagoffers
Hul Jemeense ontvoerders het vir hulle heuning aangedra, water gegee en selfs ’n lam geslag vir vleis.
Aanvanklik was hulle aggressief, maar later het hulle ’n Suid-Afrikaanse ma en haar twee klein seuntjies verseker dat hulle nie bang hoef te wees nie.
En waar sy en haar kinders in ’n tentskuiling op die grond moes slaap, was mev. Sumali Smith (32) die hele tyd bewus van die Here se teenwoordigheid.
Smith, wat vier maande swanger is, Andrew (6) en Phillip (3) is verlede naweek in Jemen ontvoer en na sowat dertig uur ongedeerd vrygelaat.
“Dit gaan onder omstandighede goed,” het sy gister per e-pos uit Jemen laat weet.
“Ons is fisiek ongedeerd en het die tipiese reaksies wat ’n mens na trauma kry.”
Vir haar en haar man, Pierre (33), is dit ’n bonus dat sy ouers nou vir ’n paar dae daar gaan kuier het. “Die kinders geniet Oupa en Ouma”.
Smith en haar man, ’n rekenmeester wat sakekonsultasie doen, het reeds saam vir ’n ontlontingsessie gegaan en hanteer dinge soos wat dit opduik saam met hul kinders. “Ons is nog in ’n proses.”
Die gesin was tydens die ontvoering op pad terug van vakansie. Hul motor het probleme gegee en mnr. Smith het by die motor gebly terwyl sy vrou en kinders saam met ’n Jemeense bestuurder verder gery het.
Die bestuurder is saam met die Smiths ontvoer.
“Ons was vir die ontvoerders net ’n bargaining tool om ’n broer uit die tronk te kry,” sê mev. Smith.
Tog het hulle soms vir hul lewens gevrees.
“Ek het kliphard begin bid toe ek besef wat aangaan. Ek het krag gekry om kalm te word en aan kreatiewe idees probeer dink om dit vir die kinders so ‘normaal’ as moontlik te hou.”
Volgens haar is die Bedoeïen-kultuur baie gasvry en is hulle goed behandel.
Mnr. Al-Bokhari, ’n gesinsvriend en eienaar van Yemen Assalaam Tours, het deur die nag gery om plekke te ruil met die ontvoerde bestuurder.
Toe sy en Al-Bokhari mekaar sien, het albei begin huil. “Hy het by ons gebly en ons na ’n veilige plek gebring toe ons die volgende nag vrygelaat is.”
Smith sê hulle kan nie genoeg dankie sê vir mense wat vir hulle gebid het nie. “Dankie aan elkeen, julle is amazing!
“Ons glo dat die Here al die gebede van vriende, familie en die publiek verhoor het.
“Terwyl ons so geïsoleer gevoel het, was dit wonderlik om te weet daar is mense daar buite wat ons op die hart gedra het.”
Die ontvoerders het haar toegelaat om haar man te bel en kon selfs ’n oproep van haar pa en ma beantwoord.
Sy en haar man het die Jemeense en Suid-Afrikaanse regerings bedank vir hul doeltreffende en vinnige optrede, spesifiek mnre. John Davis, Suid-Afrika se ambassadeur in Riaad, Saoedi-Arabië, en M. Al-Zubeirie van die Suid-Afrikaanse konsulaat in Jemen.
Meer as 200 buitelanders is volgens Sapa-dpa sedert 1991 in Jemen ontvoer en byna almal is ongedeerd vrygelaat.
Mev. Smith sê volgens statistieke is Jemen steeds ’n baie veiliger land om in te bly en vakansie te hou as Suid-Afrika.
“Die ontvoering was traumaties, maar ons is baie dankbaar en weet dit kon baie erger gewees het.”
01-11-2009, 07:31 AM #3575
Toe die “bloulig-boelies” van die polisie se BBP-eenheid verlede naweek sonder waarskuwing op ’n snelweg met vuurwapens losbrand op die Golf GTI van mnr. Chase van der Walt, was sy ma by hom in die motor.
Sy is wonderbaarlik nie raak geskiet nie, maar Van der Walt is in die arm getref en het eers teen die einde van die week uit die hospitaal gekom. Koeëlskerwe moes uit sy arm verwyder word.
Van der Walt (23), ’n rekenaarprogrammeerder van Benoni, is verlede Saterdag in ’n onderonsie met pres. Kgalema Motlanthe se wagte op die N12 tussen Johannesburg en Boksburg in die arm geskiet.
Nadat sy motor tot stilstand gekom het, het van die polisielede die beseerde Van der Walt hardhandig uit sy motor gepluk, op die grond vasgepen en vuurwapens op hom gerig.
Volgens sy regsverteenwoordiger, mnr. Hugo van der Westhuizen, het Van der Walt en sy ma in sy Golf GTI op pad Benoni toe verby ’n konvooi swart motors gery.
“ ’n Passasier in een van die motors het halflyf by ’n venster uitgeleun en ’n vuurwapen direk na die kop van ons kliënt gerig terwyl al die voertuie in beweging was.
“Sonder enige waarskuwing of kennisgewing is skote na ons kliënt geskiet wat ’n besering aan sy regterarm veroorsaak het en die voertuig talle kere getref het.”
Van der Walt het weens die skietery teen een van die voertuie in die konvooi gebots wat tot stilstand gekom het in die pad voor sy motor.
Hy is in die hospitaal opgeneem en geopereer om koeël-skerwe te verwyder wat in sy arm vasgesit het.
Volgens Van der Westhuizen is hy gister uit die hospitaal ontslaan. Hy oorweeg dit om klagte by die polisie in te dien en om sivielregtelike stappe te doen.
Volgens ’n ooggetuie wat kort ná die voorval op die toneel was, het die polisielede Van der Walt hardhandig uit sy motor geruk. Die ooggetuie, wat anoniem wil bly, het ook gesien hoe die polisiemanne hom op die grond dwing en vuurwapens op hom rig.
Hy beweer dat die polisielede geen poging aangewend het om die verkeer, wat kilometers ver opgedam het, te reguleer nie. “Hulle was beslis meer bedreigend as professioneel.”
Volgens die ooggetuie was daar vier koeëlgate in Van der Walt se motor.
Die polisie het aanvanklik gesê Van der Walt het te na aan die president se motor gery en daarom het die BBP-polisielede ingegryp. Hulle het ontken hy is gewond en gesê sy hand is net beseer. Hulle het ook beweer hy was onder die invloed van drank en dat hy van die toneel probeer vlug het.
Dir. Sally de Beer, nasionale polisiewoordvoerder, het intussen erken die polisie se eerste weergawe van dié gebeure “was feitelik nie korrek nie”.
Die voorval word tans deur die polisie én die onafhanklike klagte-direktoraat (OKD) ondersoek.
“Die hele saak word ondersoek met die doel om klagte teen die bestuurder van die rooi Golf in te dien en om vas te stel of die polisielede wat betrokke was binne hul mandaat opgetree het as beskermers van die president van die land se veiligheid en binne die bestek van die wet,” het De Beer gesê.
Die SABC het ook by die polisie gaan kla nadat ’n kameraman se videoband en dele van ’n joernalis se notaboek op die ongelukstoneel gekonfiskeer is.
Mnr. Snuki Zikalala, die SABC se hoof van nuus en aktuele sake, het nadat die polisie die videobande teruggee het gesê van die beeldmateriaal is uitgevee.
Die DA het die Skerpioene versoek om dié bewerings te ondersoek.
Die BBP-eenheid was die laaste paar maande gedurig in die nuus oor beweerde vergrype.
Komm. Mzondeki “Sean” Tshabalala, afdelingshoof van dié eenheid, was onder meer in Augustus verlede jaar in ’n ongeluk met ’n polisiemotor betrokke terwyl hy na bewering onder die invloed van drank was.
Luidens ’n verklaring van me. Dianne Kohler-Barnard, DA-woordvoerder oor veiligheid en sekuriteit, het Tshabalala klaarblyklik vervolging hieroor ontduik.
In ’n onlangse parlementêre antwoord van mnr. Nathi Mthethwa, minister van veiligheid en sekuriteit, aan die DA het dit aan die lig gekom dat daar die afgelope vier jaar 111 voorvalle van magsmisbruik, pligsversuim, wangedrag en misdadigheid in dié eenheid was. Dit sluit moord, aanranding en dronkbestuur in. Net twee BBP-polisielede is egter afgedank en vyf geskors.
Die Suid-Afrikaanse Polisie-unie het ’n volskaalse OKD-ondersoek na die BBP-eenheid verwelkom. “Ons meen aangesien ons land ’n konstitusionele demokrasie is, is niemand bo die wet verhewe nie.”
01-11-2009, 07:33 AM #3576
01-11-2009, 07:42 AM #3577
Couple found dead in hotel room
Johannesburg - A 39-year-old man and a 28-year-old woman were found dead on Saturday in their Protea hotel room in Heidelberg, Gauteng police said.
Spokesperson Captain Khivhulawi Tshilate said the couple were found dead by staff. "The woman was found in a pool of blood with a gunshot with to her head and the man was found on the bed with a bullet wound in his chin."
"A gun and two empty cartridges were found under the bed," he said.
Police have opened up an inquest as well as a case of murder.
01-11-2009, 04:37 PM #3578
Fiets-nagmerrie toe polisielid ryer tref
Hy het remme gehoor skreeu, ’n slag gevoel en toe geval.
So het mnr. Frans Potgieter (50) van Wonderboom in die noorde van Pretoria gister vertel nadat ’n polisielid eergisteroggend teen hom vasgery terwyl hy aan ’n fietswedren deelgeneem het.
Potgieter was deel van ’n groep van ses ryers wat op Brits?weg in die noorde van Pretoria gery het tydens ’n fietswedren wat deur die Laerskool Vissershoek aangebied is.
Drie fietsryers het voor Potgieter gery en twee agter hom.
Potgieter het ’n bietjie meer in die pad gery as die ander toe die ongeluk gebeur het.
“Ek het die remme gehoor en ’n slag gevoel,” het Potgieter gesê.
“ ’n Polisielid van Hartbeespoort het van agter in my vasgery en my vorentoe gestoot.
“Ek het gedink die ou gaan oor my ry.
“Soos hy my gestamp het, het ek die fietsryer voor my gestamp wat weer die een voor haar haar gestamp het. My agterwiel het gebreek. My fiets het inmekaargesak en ek het op my boude op die pad geval.
“Die polisievoertuig het sowat ’n meter van my kop tot stilstand gekom.”
Potgieter en die twee vrouefietsryers voor hom is in die hospitaal opgeneem.
Potgieter het sy rug en boude beseer. Een van die vroue het haar regtervoet en kleintoontjie gebreek, steke in haar regterarm gekry en haar ribbe beseer. Die ander vrou het baie skaafplekke opgedoen.
Al drie is eergister ontslaan.
Potgieter het gesê die skade aan die fietse beloop honderde rande.
“Dit wys jou mense kyk nie voor hulle wanneer hulle bestuur nie,” het Potgieter gesê.
“Jy ry nie eens so naby aan ’n ander motor nie. Hoekom ry ’n mens so naby aan ’n fiets?
Mnr. Jakkie Louw, ’n organiseerder van dié wedren, het gesê hulle gaan ’n klag by die onafhanklike klagtedirektoraat indien.
Volgens Louw het die polisielid aan hom gesê hy het nie die fietsryers op die pad gesien nie.
“Voor die ongeluk is hy by sowat 50 fietsryers verby, so hy het geweet daar is ryers op die pad,” het Louw gesê.
“Hoe ry ’n ou net in ’n groep fietsryers in? Hoe sien jy nie iemand op die pad nie?”
Insp. Dikatso Thebe, polisiewoordvoerder, het die ongeluk bevestig.
01-11-2009, 04:38 PM #3579
Farmer robbed, shot and wounded
Johannesburg - A 36-year-old farmer was admitted to hospital in a serious condition after he was shot and wounded during an armed robbery at his farm in Bronkhorstspruit near Pretoria, Gauteng police said on Sunday.
Spokesperson Constable Seli Skhosana said the incident occurred on Saturday.
"The three armed men gained entry to the house by breaking the front door while the farmer, his wife and two children were asleep, at around 02:00."
"He heard a strange noise and went to the lounge to investigate. There he came across the three, who held him and his wife up, demanding money.
"The trio ransacked the house, but did not find any money. They then took his suit, jewellery and cellphones," she said.
Skhosana said one of the men shot the farmer once in the upper body before they fled.
He was rushed to hospital in a serious condition.
She said investigation were under way and no arrests have been made.
01-12-2009, 01:23 AM #3580
Motor tref matriekseun (17) op skaatsplank
KIMBERLEY. – ’n Seun van die stad word in die intensiewesorg-eenheid vir kopbeserings behandel nadat hy Saterdag omstreeks 21:00 op sy skaatsplank omgery is.
Christiaan Laubscher (17) van die buurt Cassandra het saam met vriende skaatsplank gery by die nuwe North Cape-inkopiesentrum en was op pad na een van sy vriende se huise toe die ongeluk gebeur het.
Volgens een van Laubscher se vriende wat by hom was, Hugo Schonken (15), het hulle voor die voorval in Jacobus Smitstraat afgery. “Ek het vir die ouens gesê hulle moet oppas vir verkeer en toe ek weer kyk, was die kar by ons,” het Schonken gesê.
Die voertuig het Laubscher naby die kruising van Jacobus Smitstraat en Waterwerkestraat getref. Ná die ongeluk het Schonken na ’n huis toe gehardloop en is die ambulansdienste ontbied.
Personeel van Netcare 911 en ER24 het saamgewerk om Laubscher op die toneel te stabiliseer en hom hospitaal toe te bring.
Mev. Denise Coetzee van die Kimberley-Medi-Clinic sê Laubscher is in die intensiewesorg-eenheid en aan ’n asemhalingsapparaat gekoppel. Sy toestand is stabiel. Die erns van sy kopbeserings sal eers later bepaal kan word.
Laubscher is vanjaar ’n matriekleerling aan die Hoërskool Diamantveld in Kimberley.
Page generated in 1.95749 seconds with 14 queries